CELEX: 31983R0330
Language: el
Date: 1983-02-09 00:00:00
Title: Κανονισμός (ΕΟΚ) αριθ. 330/83 της Επιτροπής της 9ης Φεβρουαρίου 1983 περί τροποποιήσεως του κανονισμού (ΕΟΚ) αριθ. 2742/82 για τα προστατευτικά μέτρα που πρέπει να εφαρμοστούν στις εισαγωγές σταφίδας

Avis juridique important

|

31983R0330

Κανονισμός (ΕΟΚ) αριθ. 330/83 της Επιτροπής της 9ης Φεβρουαρίου 1983 περί τροποποιήσεως του κανονισμού (ΕΟΚ) αριθ. 2742/82 για τα προστατευτικά μέτρα που πρέπει να εφαρμοστούν στις εισαγωγές σταφίδας  

Επίσημη Εφημερίδα αριθ. L 038 της 10/02/1983 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 330/83 ΤΗΣ ΕΠΙΤΡΟΠΗΣ  της 9ης Φεβρουαρίου 1983  περί τροποποιήσεως του κανονισμού (ΕΟΚ) αριθ. 2742/82 για τα προστατευτικά μέτρα που πρέπει να εφαρμοστούν στις εισαγωγές σταφίδας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως της αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 14 παράγραφος 2,  τον κανονισμό αριθ. 129 του Συμβουλίου περί της αξίας της λογιστικής μονάδας και των τιμών συναλλάγματος που πρέπει να εφαρμοστούν στο πλαίσιο της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (4), και ιδίως το άρθρο 3,  Εκτιμώντας:  ότι το άρθρο 2 παράγραφος 3 του κανονισμού (ΕΟΚ) αριθ. 2742/82 της Επιτροπής της 13ης Οκτωβρίου 1982 (5) προβλέπει τον πολλαπλασιασμό της ελάχιστης τιμής και της εξισωτικής εισφοράς με ένα συντελεστή, μετά τη μετατροπή τους στο εθνικό νόμισμα·  ότι ο πολλαπλασιασμός αυτός γίνεται για να εξασφαλιστεί ότι η ελάχιστη τιμή, εκφρασμένη σε εθνικό νόμισμα, δεν θα προκαλέσει διαταραχή στο εμπόριο·  ότι η τιμή της δραχμής και της στερλίνας έχει μεταβληθεί σημαντικά από τότε που θεσπίστηκε η ελάχιστη τιμή·  ότι το γεγονός αυτό θα μπορούσε να επιφέρει διαταραχή στο εμπόριο· ότι, για να αποφευχθεί ο κίνδυνος αυτός, πρέπει να προσαρμοστούν οι συντελεστές που εφαρμόζονται στα δύο αυτά νομίσματα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 2742/82, η παράγραφος 3 αντικαθίσταται ως ακολούθως:  «3. Μετά τη μετατροπή της ελάχιστης τιμής και της εξισωτικής εισφοράς σε εθνικό νόμισμα, με την εφαρμογή της αντιπροσωπευτικής τιμής, το ποσό που προκύπτει πολλαπλασιάζεται με τον ακόλουθο συντελεστή:  1.2 // για το DM:  // 0,906  // για το Fl:  // 0,936  // για τη Δρχ:  // 1,101  // για το Bfr/Lfr:  // 1,046  // για το FF:  // 1,068  // για τη Lit:  // 1,025  // για τη Dkr., £ Irl και £:  // 1,000»  Άρθρο 2  Οι τροποποιημένοι συντελεστές δεν εφαρμόζονται όταν αποδειχθεί στις τελωνειακές αρχές ότι τα προϊόντα που έχουν δηλωθεί για να τεθούν σε ελεύθερη κυκλοφορία έχουν εξαχθεί από τη χώρα εξαγωγής πριν από την ημέρα της δημοσίευσης του παρόντος κανονισμού και το έντυπο εισαγωγής γίνεται δεκτό από τις τελωνειακές αρχές το αργότερο μέχρι την 1η Απριλίου 1983.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Φεβρουαρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 30. 4. 1981, σ. 10.  (3) ΕΕ αριθ. 106 της 30. 10. 1962, σ. 2553/62.  (4) ΕΕ αριθ. L 263 της 19. 9. 1973, σ. 1.  (5) ΕΕ αριθ. L 290 της 14. 10. 1982, σ. 28.